23. 1. 90 De Europæiske Fællesskabers Tidende Nr. C 16/13 
Forslag til Rådets forordning (EØF) om anvendelse af Traktatens artikel 85, stk. 3, pi visse 
kategorier af aftaler, vedtagelser og samordnet praksis på forsikringsområdet 
KOM(89) 641 endelig udg. 
(Forelagt af Kommissionen den 21. december 1989) 
(90/C 16/15) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 87, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Traktatens artikel 85, stk. 1, kan ifølge bestemmelserne i 
artikel 85, stk. 3, erklæres uanvendelig på kategorier af 
aftaler, vedtagelser og samordnet praksis, som opfylder 
de i disse bestemmelser nævnte betingelser; 
de nærmere bestemmelser om anvendelse af artikel 85, 
stk. 3, fastsættes ved en i medfør af artikel 87 udstedt 
forordning; 
samarbejde mellem virksomheder inden for forsikrings­
branchen er i et vist omfang ønskeligt for at sikre dette 
erhvervs forsvarlige udøvelse og kan samtidig fremme 
forbrugernes interesser; 
en fritagelse i henhold til artikel 85, stk. 3, må ikke i sig 
selv påvirke bestemmelser i fællesskabsretten eller 
national lovgivning, der sikrer forbrugernes interesser 
inden for den pågældende sektor; 
i den udstrækning aftaler, vedtagelser og samordnet 
praksis falder ind under forbuddét i artikel 85, stk. 1, 
kan de under visse forudsætninger undtages herfra; dette 
gælder særligt for aftaler, vedtagelser og samordnet 
praksis vedrørende fælles tariffer for risikopræmier alene 
baseret på kollektivt efterprøvede statistikker eller erfa­
ringer med hensyn til skadeshyppighed og -art, standard-
policebetingelser, ens dækning ved bestemte former for 
risici, skadesopgørelse, afprøvning og godkendelse af 
sikkerhedsforanstaltninger og registrering af og oplys­
ning om forøgede risici; på baggrund af det store antal anmeldelser, som er blevet 
indgivet i henhold til Rådets forordning nr. 17 (*), senest 
ændret ved akten vedrørende Spaniens og Portugals 
tiltrædelse, er det ønskeligt at sætte Kommissionen i 
stand til lettere at kunne løse sine opgaver ved i en 
forordning at erklære bestemmelserne i artikel 85, stk. 1, 
uanvendelige på visse kategorier af aftaler, vedtagelser 
og samordnet praksis; 
betingelserne for Kommissionens udøvelse af denne 
beføjelse i nær og vedvarende kontakt med medlemssta­
ternes kompetente myndigheder må fastlægges nærmere; 
ifølge artikel 6 i forordning nr. 17 kan Kommissionen 
bestemme, at en beslutning ifølge Traktatens artikel 85, 
stk. 3, skal have tilbagevirkende gyldighed; det er ønske­
ligt, at Kommissionen ligeledes kan træffe en sådan 
bestemmelse ved forordning; 
ifølge artikel 7 i forordning nr. 17 kan aftaler, vedta­
gelser og samordnet praksis ved Kommissionens beslut­
ning fritages fra forbuddet, især hvis de ændres, således 
at de opfylder betingelserne i artikel 85, stk. 3; Kommis­
sionen bør ved forordning kunne indrømme en sådan 
fritagelse for disse aftaler, vedtagelser og samordnet 
praksis, hvis de ændres på en sådan måde, at de kommer 
til at høre til en type, som er nærmere fastlagt i en frita-
gelsesforordning; 
det kan ikke udelukkes, at de i artikel 85, stk. 3, opreg­
nede betingelser i et konkret tilfælde ikke er opfyldt; 
Kommissionen må have mulighed for ved beslutning i 
henhold til bestemmelserne i forordning nr. 17 at træffe 
en ordning i et sådant tilfælde med virkning for frem­
tiden — 
UDSTEDT FØLGENDE FORORDNING: 
Artikel 1 
1. Uden at mulighederne for anvendelse af forordning 
nr. 17 formindskes, kan Kommissionen i henhold til 
Traktatens artikel 85, stk. 3, ved forordning erklære 
bestemmelserne i artikel 85, stk. 1, uanvendelige på kate­
gorier af aftaler mellem virksomheder, vedtagelser inden 
for sammenslutninger af virksomheder og samordnet 
(») EFT nr. 13 af 21. 2. 1962, s. 204/62. 
Nr. C 16/14 De Europæiske Fællesskabers Tidende 23. 1. 90 
praksis inden for forsikringsvirksomhed, hvis indhold går 
ud på: 
a) udarbejdelse af fælles tariffer for risikopræmier 
baseret alene på kollektivt efterprøvede statistikker 
eller egne erfaringer med hensyn til skadeshyppighed 
og -art 
b) udarbejdelse af fælles standardpolicebetingelser 
c) ens dækning ved bestemte former for risici 
d) skadesopgørelse 
e) afprøvning og godkendelse af sikkerhedsforanstalt­
ninger 
f) registrering af og oplysning om forøgede risici. 
2. Forordningen skal indeholde en beskrivelse af de 
kategorier af aftaler, vedtagelser og samordnet praksis, 
hvorpå den finder anvendelse, og især skal den angive: 
a) hvilke begrænsninger eller bestemmelser aftalerne, 
vedtagelserne og den samordnede praksis må inde­
holde eller ikke må indeholde 
b) hvilke bestemmelser aftalerne, vedtagelserne og den 
samordnede praksis skal indeholde, eller hvilke øvrige 
betingelser der skal være opfyldt. 
Artikel 2 
En forordning i medfør af artikel 1 udstedes for et 
bestemt tidsrum. 
Den kan ophæves eller ændres, hvis forholdene har 
ændret sig på et punkt, der har været væsentligt for 
forordningens udstedelse; i så fald fastsættes der en 
tilpasningsfrist for de aftaler, vedtagelser og former for 
samordnet praksis, som var omfattet af den oprindelige 
forordning. 
Artikel 3 
I en i medfør af artikel 1 udstedt forordning kan det 
bestemmes, at den gælder med tilbagevirkende gyldighed 
for aftaler, vedtagelser og samordnet praksis, for hvilke 
der på forordningens ikrafttrædelsesdag ville have 
kunnet vedtages en beslutning med tilbagevirkende 
gyldighed i henhold til artikel 6 i forordning nr. 17. 
Artikel 4 
1. I en i medfør af artikel 1 udstedt forordning kan 
det bestemmes, at forbuddet i artikel 85, stk. 1, i et i 
forordningen fastsat tidsrum ikke gælder for aftaler, 
vedtagelser og samordnet praksis, der bestod den 13. 
marts 1962, og som ikke opfylder betingelserne i artikel 
85, stk. 3, hvis — de inden seks måneder efter forordningens ikraft­
træden ændres på en sådan måde, at de opfylder 
disse betingelser i overensstemmelse med forordnin­
gens bestemmelser, 
og 
— ændringerne meddeles Kommissionen inden udløbet 
af en i forordningen fastsat frist. 
Bestemmelserne i første afsnit finder ligeledes anvendelse 
på aftaler, vedtagelser og samordnet praksis, der består 
på datoen for nye medlemsstaters tiltrædelse, og som 
følge af tiltrædelsen er omfattet af artikel 85, stk. 1, men 
ikke opfylder de i artikel 85, stk. 3, fastsatte betingelser. 
2. For aftaler, vedtagelser og samordnet praksis, som i 
henhold til artikel 5 i forordning nr. 17 skulle have været 
anmeldt inden 1. februar 1963, gælder bestemmelserne i 
stk. 1 kun, hvis de er blevet anmeldt inden dette tids­
punkt. 
For aftaler, vedtagelser og samordnet praksis, der består 
på datoen for nye medlemsstaters tiltrædelse, og som 
falder ind under anvendelsesområdet for artikel 85, stk. 
1, som følge af tiltrædelsen, og som skulle have været 
anmeldt inden seks måneder efter tiltrædelsesdagen i 
henhold til artikel 5 og 25 i forordning nr. 17, finder stk. 
1 ikke anvendelse, medmindre anmeldelse har fundet 
sted inden for dette tidsrum. 
3. De i medfør af stk. 1 fastsatte bestemmelser kan 
ikke gøres gældende i retssager, som ved ikrafttrædelsen 
af en i medfør af artikel 1 udstedt forordning verserer 
for domstolene; de kan ej heller gøres gældende til 
begrundelse af krav om erstatning mod tredjemand. 
Artikel 5 
Inden Kommissionen udsteder en forordning, offent­
liggør den et udkast hertil for at give alle interesserede 
personer og organisationer lejlighed til inden en bestemt 
tidsfrist, som Kommissionen fastsætter til mindst en 
måned, at meddele den deres bemærkninger. 
Artikel 6 
1. Kommissionen hører Det Rådgivende Udvalg for 
Kartel- og Monopolspørgsmål, inden den 
a) offentliggør et udkast til forordning 
b) udsteder en forordning. 
2. Medmindre andet er bestemt i denne forordning, 
finder bestemmelserne i artikel 10, stk. 5 og 6, i forord­
ning nr. 17, som angår høring af Det Rådgivende 
Udvalg, anvendelse; de fælles møder med Kommissionen 
afholdes dog tidligst en måned efter indkaldelsens frem­
sendelse. 
23. 1. 90 De Europæiske Fællesskabers Tidende Nr. C 16/15 
Artikel 7 
Konstaterer Kommissionen på eget initiativ eller efter 
anmodning fra en medlemsstat eller fra fysiske eller juri­
diske personer, som godtgør en berettiget interesse, at 
aftaler, vedtagelser eller former for samordnet praksis, 
som falder ind under en i medfør af artikel 1 udstedt 
forordning, i konkrete tilfælde har virkninger, som er 
uforenelige med de i Traktatens artikel 85, stk. 3, nævnte betingelser, kan den, idet den lader fordelen ved anven­
delsen af forordningens bestemmelser bortfalde, afgive 
en erklæring i henhold til artikel 6 og 8 i forordning nr. 
17, uden at der dertil kræves anmeldelse efter artikel 4, 
stk. 1, i forordning nr. 17. 
Denne forordning er bindende i alle enkeltheder og 
gælder umiddelbart i hver medlemsstat.